**Harta Nagyközség Önkormányzata**



**6326 Harta, Templom u. 68.**

**Tel.: (06)-78/507-070**

**Fax: (06)-78/507-079**

**e-mail: harta@harta.hu**

**S**zám: 1623-5/2018.

**J E G Y Z Ő K Ö N Y V**

Harta Nagyközség Önkormányzata Képviselő-testületének

2018. április 27-én megtartott rendkívüli üléséről.

Készült: 2 pld-ban

**J E G Y Z Ő K Ö N Y V**

Készült: Harta Nagyközség Önkormányzata Képviselő-testületének 2018. április 27-én megtartott rendkívüli üléséről.

Helyszín: Közös Önkormányzati Hivatal tanácskozóterme.

Jelen voltak: **a Képviselő-testület részéről:**

Dollenstein László polgármester

 Arnold Csaba képviselő

 Leitert Ottó képviselő

 Krausz Henrik képviselő

 Schuckert György képviselő

 Frőhlich Henrik képviselő

 Kuncz Gábor képviselő

**az Önkormányzati hivatal részéről:**

 Dr. Sárközi Zsolt jegyző

**Dollenstein László polgármester**

15,00 órakor megnyitotta az ülést. Megállapítja, hogy a képviselő-testület határozatképes. Köszönti a jelenlévőket. A napirendre az alábbiak szerint tette meg a javaslatot:

1./ A „Közösségi épület bővítése és átalakítása” elnevezésű közbeszerzési eljárás ajánlatainak

 elbírálása

 Előadó: Dollenstein László polgármester

(*a meghívó a jegyzőkönyv 1. sz., a jelenléti ív a 2. sz. melléklete)*

**Dollenstein László polgármester:**

Megkérdezi a képviselőket, hogy a napirendi javaslattal kapcsolatba van-e kérdése, véleménye, más javaslata valakinek, amennyiben nincs, kéri, hogy kézfeltartással szavazzanak.

A **képviselő-testület** külön számozott határozat hozatala nélkül egyhangú 5 igen szavazattal a napirendre tett javaslatot elfogadta.

**1./ A „Közösségi épület bővítése és átalakítása” elnevezésű közbeszerzési**

 **eljárás ajánlatainak elbírálása**

**Előadó: Dollenstein László polgármester**

**Dollenstein László polgármester:**

*(az előterjesztés a jegyzőkönyv melléklete)*

Harta Nagyközség Önkormányzatának Képviselő-testülete a fenti című pályázatának ügyében közbeszerzési eljárást indított, amelyre kettő érvényes ajánlat érkezett, egy ajánlat határidő után érkezett meg így az érvénytelennek minősült. A közbeszerzési bírálóbizottság így csak kettő ajánlattevő vállalkozás ajánlatát értékelte és javasolja az eljárást érvényesnek nyilvánítani, a legmegfelelőbb ár-értékarányt tartalmazó legkedvezőbb érvényes ajánlattevőt, a Generál Építőipari Kft-t pedig nyertesnek kihirdetni és a szerződést vele megkötni. Az ajánlatok és a bírálóbizottság jegyzőkönyve a képviselő-testület számára megküldésre került.

Megkérdezi a képviselő-testület tagjait, hogy a közbeszerzési eljárás ajánlatainak elbírálásával kapcsolatban van-e kérdésük, véleményük, amennyiben nincs, kéri, hogy aki elfogadja a Közösségi épület bővítése és átalakítása elnevezésű közbeszerzési eljárás ajánlatairól való döntést, amely szerint a Generál Kft. legyen az eljárás nyertese, kézfeltartással szavazzon.

Megállapítja, hogy a képviselő-testület 5 igen szavazattal az alábbi határozatot hozta:

**Szám:** 27/2018. (IV.27.) Kt. határozat

**Tárgy:**A „Közösségi épület bővítése és átalakítása” elnevezésű közbeszerzési eljárás ajánlatainak elbírálása

**H A T Á R O Z A T**

1. Harta Nagyközség Önkormányzatának Képviselő-testülete – a Bíráló Bizottság szakértői véleményét is figyelembe véve – megállapítja, hogy a ***„Közösségi épület bővítése és átalakítása”*** elnevezésű hirdetmény nélküli nyílt közbeszerzési eljárása keretében az ajánlattételi felhívásban meghatározott idő lejártáig 2 db érvényes ajánlat került benyújtásra.

 2. A Képviselő-testület megállapítja, hogy az érvényes ajánlatok közül a legalacsonyabb összegű ellenszolgáltatást a Generál Építőipari Kft. – székhely: 6300 Kalocsa, Vasút u. 20. – adta.

3. A Képviselő-testület, mint ajánlatkérő a beérkezett ajánlatok közül a közbeszerzési eljárás nyertesének a Generál Építőipari Kft. – székhely: 6300 Kalocsa, Vasút u. 20. – ajánlattevőt hirdeti ki.

4. A Képviselő-testület felhatalmazza a polgármestert a közbeszerzési eljárás nyertesével kötendő szerződés aláírására.

Felelős: Dollenstein László, polgármester

Határidő: 2018. május 15.

Értesül: Ajánlattevők, Bács-Tender Kft.

*(a döntéshozatalban részt vett: 5 fő)*

kmf.

 Dollenstein László dr. Sárközi Zsolt

 polgármester jegyző